钦定古今图书集成/理学汇编/字学典/第110卷 > 米芾
## 钦定古今图书集成/理学汇编/字学典/第110卷 > 米芾

按《宋史》本传：“米芾，字元章，吴人也。以母侍宣仁后藩
邸旧恩，补浛光尉。历知雍丘县、涟水军，太常博士，知
无为军，召为书画学博士，赐对便殿，上其子友仁所
作《楚山清晓图》，擢礼部员外郎，出知淮阳军。芾妙于
翰墨，沈著飞翥，得王献之笔意，尤工。临移至乱，真不可辨。精于鉴裁，遇古器物旧画则极力求取，必得乃”
已。尝奉诏仿《黄庭》小楷作周兴嗣千字韵语。又入宣
和殿观禁内所藏，人以为宠。

按《宣和书谱》：米芾书效羲之，诗追李白，篆宗史籀，隶
法师宜官。晚年出入规矩，深得意外之旨，自谓“善书
者只得一笔，我独有四面。”识者然之。方芾书时，其寸
纸数字，人争售之，以为珍玩。至于请求碑榜，而户外
之屦常满。家藏古帖，由晋已来者甚富，乃名其所藏
为“宝晋斋。好事簪缨之流”，出其所有奇字，以求跋语，
增重其书，而芾或喜之，即为作古纸临仿，便与真者
无辨。当时名世之流评其人物，以谓文则清雄绝俗，
气则迈往凌云，字则超妙入神，人以为知。言仍伟岸
不羁，口无俗语，颀然束带，一古君子。故赠其诗者，有
“衣冠唐制度，人物晋风流”也。然异议者谓其字神锋
太峻，有如强弩射三十里，又如仲由未见孔子时风
气，其为论或如此。且类多行书，世亦罕及。有《山林集》
一百卷，藏予家。今御府所藏行书二千文二

按《铁围山丛谈》：米芾元章有书名，其捉笔能尽《管城
子》五指撮之势，翩翩若飞，结字殊飘逸而少法度。其
得意处大似李北海，间能合者，时窃小王风味也。鲁
公一日问芾：今能书者有几？芾对曰：“自晚唐柳氏，近
时公家兄弟是也。”盖指鲁公与文正公耳。公更询其
次，则曰：“芾也。”

按《洞天清录》：“南宫本学颜后，自成一家，于侧掠拿趯
动，遵古法度，无一笔妄作。”

按《平园集》：“元章初学罗让书，其后超迈入神，殆非侧
勒弩趯策掠坠磔所能束缚也。”

按《耆旧续闻》：“米芾得能书之名，似无负于海内。”芾于
真、楷、篆、隶不甚工，惟于行、草诚入能品。以芾收六朝
翰墨，副在笔端，故沈著痛快，如乘骏马，进退裕如，不
须鞭勒，无不当人意。

按《雪舟脞语》：“婢之婢，世谓之重台。”评书者谓羊欣书
似婢学夫人，米芾学欣书，故高宗谓米字为重台。
按《容台集》：米无正书真行者为正书。平生自负小楷，
不肯多写。余得李伯时《西园雅集图》，有米南宫蝇头
题后，甚得《兰亭》笔意。